stanford-oval/wikipedia huggingface dataset:
Katharine Wright
Varhaiset vuodet

Katharine Wright syntyi Wrightin perheen kotitalossa Daytonissa 19. elokuuta 1874, päivälleen kolme vuotta veljeään Orvillea myöhemmin. Hän oli Milton ja Susan Wrightin lapsista nuorin ja ainoa aikuiseksi selviytynyt tyttö. Kun perheen äiti kuoli tuberkuloosiin vuonna 1889, Katharinesta tuli perheen nainen, joka huolehti talosta pappi-isän ollessa töissä ja matkoilla. Hänellä oli läheiset välit sekä Wilburin että Orvillen kanssa, ja kolmikko viihtyi lapsina toistensa seurassa.
Perheen isä lähetti Wrightin opiskelemaan opettajaksi vuonna 1893, jotta hän ei jäisi tyhjän päälle isän kuoltua. Katharine valmistui Oberlin Collegesta vuonna 1898, ja hänestä tuli Wrightin sisaruksista ainoa college-tutkinnon suorittanut. Tutkinnon suorittaminen kesti viisi vuotta osin siksi, että Orville oli syksyllä 1896 sairastunut lavantautiin, ja Katharine jäi kotiin hoitamaan häntä. Wright sai Daytonissa ensimmäisen paikkansa sijaisopettajana vuonna 1899 ja ensimmäisen vakituisen opettajantyönsä vuonna 1901.
Wright seurasi sivusta Wilburin ja Orvillen pyrkimyksiä lentokoneen kehittämiseksi ja auttoi heitä kokoamalla pienen joukon opettajia avustamaan veljesten kokeilujen kanssa. Kun veljekset matkustivat Kitty Hawkiin lentokokeita varten, Wright hoiti juoksevia asioita heidän pyöräliikkeessään. Veljekset tekivät ensimmäisen onnistuneen moottoroidun lennon vuonna 1903, saivat lentokoneesta käytännöllisen vuoteen 1905 mennessä ja saivat sille patentin vuonna 1906. Kun he yrittivät myydä keksintöään, Wrightista tuli käytännössä heidän sihteerinsä. Kun veljekset matkasivat Eurooppaan myymään lentokonettaan vuonna 1907, Wrightin vastuu lisääntyi, sillä hän vastasi veljesten puolesta kyselyihin ja kävi kirjeenvaihtoa sanomalehtien kanssa. Samalla hän jatkoi opettamista.
Eurooppaan

Orville ja Wilbur olivat vuoteen 1908 mennessä saaneet kaksi asiakasta lentokoneilleen, ranskalaisten sijoittajien konsortion sekä Yhdysvaltain asevoimat. Wilbur matkasi esittelemään lentokonetta Ranskaan ja Orville Fort Myeriin lähelle Washingtonia. Orville joutui syyskuussa 1908 esittelylennolla onnettomuuteen, jossa hän mursi jalkansa ja useita kylkiluita, ja matkustajana ollut asevoimien edustaja kuoli. Wright jäi hoitamaan veljeään, ja kun tämä lokakuussa oli toipunut parempaan kuntoon, Wilbur kutsui heidät molemmat luokseen Eurooppaan. Wright pyysi sen sijaan Wilburia palaamaan kotiin, mutta tämä toisti pyyntönsä ja ehdotti, että veljekset voisivat palkata hänet hoitamaan heidän asioitaan. Wright pyysi virkavapaansa pidentämistä lukuvuoden loppuun saakka ja lähti tammikuussa 1909 Orvillen kanssa kohti Ranskaa.
Paun kaupungissa Wrightista tuli veljesten sosiaalisen kalenterin hoitaja. Hän opiskeli ranskaa, osallistui liikelounaille ja seurusteli veljesten lentoja seuraamaan saapuneiden rikkaiden ja silmäätekevien kanssa. Sekä Wilbur että Orville olivat luonteeltaan varsin ujoja, mutta Katharine sai karismallaan ja sosiaalisilla taidoillaan voitettua puolelleen mahdollisia asiakkaita veljesten yritykselle. Hän pääsi myös Ranskassa ensi kertaa veljesten lentokoneen kyytiin, ja hänestä tuli Thérèse Peltierin ja Edith Bergin jälkeen kolmas lentokoneen kyydissä ollut nainen.
Wright sai Euroopassa lehdistöltä paljon huomiota, ja hänen rooliaan lentokoneen kehittämisessä pidettiin merkittävänä. Kun Wrightit matkustivat takaisin Yhdysvaltoihin, kaikille kolmelle myönnettiin Ordre national de la Légion d’honneur -tunnustus. Maine seurasi häntä myös Yhdysvaltoihin, ja hänet kutsuttiin veljesten kanssa Valkoiseen taloon tapaamaan presidentti Taftia.
Matkan jälkeen

Wright palasi matkan jälkeen Daytoniin jatkaakseen opettamista, mutta veljekset saivat Saksasta kumppanin, joka halusi aloittaa heidän lentokoneensa lisenssivalmistuksen, ja Katharinea tarvittiin taas mukaan. Hän jätti tehtävänsä opettajana ja matkusti Orvillen kanssa Saksaan. Heidän ollessa matkoilla ryhmä sijoittajia perusti Wright Companyn vastaamaan veljesten lentokoneiden valmistamisesta ja markkinoinnista. Uuden yrityksen myötä Katharinelle ei jäänyt virallista asemaa veljesten liiketoiminnassa, ja niinpä hän ryhtyi vapaaehtoistyöhön. Hänestä tuli Young Women’s League of Daytonin johtaja ja naisten äänioikeuden puolestapuhuja. Hän johti myös Wrightien uuden kodin suunnittelua ja rakentamista.
Wilbur sairastui toukokuun 1912 alussa lavantautiin ja kuoli 30. toukokuuta. Orvillesta tuli tällöin Wright Companyn johtaja ja Katharinesta sihteeri. Orville kuitenkin myi yhtiön jo vuonna 1915 suututtuaan Smithsonian-instituutille, joka oli asettanut näytille Samuel Langleyn vuonna 1903 suunnitteleman lentokoneen väittäen sitä ”ensimmäiseksi lentämään pystyväksi koneeksi” ohittaen täten Wrightien saavutukset. Orville pyrki tästä lähtien paljastamaan Smithsonianin valheet, ja Katharine auttoi häntä. Hän toimi myös Wrightien uuden kartanon, Hawthorne Hillin, emäntänä.
Avioliitto ja viimeiset vuodet

Wright tapasi lehtimiehenä työskennelleen college-aikaisen ystävänsä Henry J. Haskellin vuonna 1909 Valkoisen talon vierailun yhteydessä, ja he olivat sen jälkeen pitäneet satunnaisesti yhteyttä. 1920-luvulle tultaessa kirjeenvaihto heidän välillään lisääntyi, kun Haskell tuki Wrightien taistelua Smithsoniania vastaan julkaisemalla kirjoituksia aiheesta. Yhteydenpito kävi vieläkin tiiviimmäksi, kun sekä Haskell että Wright valittiin Oberlin Collegen johtokuntaan. Haskellin vaimo kuoli syöpään vuonna 1923, ja kaksi vuotta myöhemmin kaksikon ystävyys muuttui rakkaudeksi.
Wright ei kuitenkaan uskaltanut kertoa suhteesta Orvillelle, sillä hän pelkäsi tämän suuttuvan, kun Wright lähtisi Haskellin mukana pois ja jättäisi hänet yksin. Näin kävikin, kun Haskell lopulta kertoi Orvillelle toukokuussa 1926. Wright oli veljensä paras ystävä, ja lisäksi Orville oli ujoutensa vuoksi käytännössä riippuvainen siskostaan sosiaalisissa tilanteissa. Suutuksissaan Orville katkaisi kaikki yhteydet siskoonsa.
Wright ja Haskell menivät naimisiin Oberlinissa 20. marraskuuta 1926, ja häiden jälkeen Wright muutti Haskellin luokse Kansas Cityyn. Haskellin suku toivotti Wrightin tervetulleeksi, ja Orvillen reaktiosta huolimatta hän olikin uuteen elämäänsä tyytyväinen.
Vuonna 1929 aviopari oli lähdössä lomamatkalle Kreikkaan ja Italiaan, mutta juuri ennen lähtöä Haskell sairastui keuhkokuumeeseen. Hänen tilansa heikkeni nopeasti. Orville tuli lopulta katsomaan Wrightia 2. maaliskuuta 1929, ja hän menehtyi seuraavana päivänä. Hänet on haudattu Woodlandin hautausmaalle Daytoniin vanhempiensa sekä Wilburin ja Orvillen kanssa.
Katharine Wright ensimmäistä kertaa lentokoneen kyydissä.
Wilbur, Orville ja Katharine tapaamassa presidentti Taftia vuonna 1909.
Karakul (lammas)

Karakul on lammasrotu, jota kasvatetaan etenkin sen kiharan turkin vuoksi.
Ulkonäkö ja koko

Karakulit ovat keskikokoisia lampaita, uuhi painaa 45–70 kg ja pässi 80–100 kg. Niiden vartalo on pitkä, kapea ja korkea. Pää on pitkä ja kapea ja hiukan kuopalla silmien välistä. Kaula on pitkä ja korvat roikkuvat alaspäin. Uuhella ei ole sarvia, pässien sarvet ovat vaihtelevan muotoisia pienistä tapeista ulospäin kaartuviin kierteisiin. Karakul on rasvahäntälammas, sen paksu häntä toimii samalla tavalla kuin kamelin kyttyrä: lammas varastoi siihen ravintoa.
Useimmat karitsat syntyvät pikimustina, vanhenevan lampaan turkki muuttuu ruskeanharmaaksi. Turkin väritys ja laatu vaihtelee paljon. Monilla aikuisilla on erikseen pohjavilla ja karkeampi pintakarva.
Alkuperä ja levinneisyys

Karakul on kotoisin Keski-Aasiasta, mutta niitä kasvatetaan monissa maissa. 1800-luvun alussa niitä vietiin Afrikan eteäosiin, missä rotua kutsutaan nimellä swakara.  Niitä kasvatetaan myös Turkissa, Venäjällä ja Yhdysvalloissa.
Käyttö

Arkeologisista löydöistä on päätelty, että karakulia on kasvatettu ainakin 1400-luvulta eaa. Turkin lisäksi siitä on saatu maitoa, lihaa, talia sekä pitkäkuituista villaa joka sopii mattojen kutomiseen.
Karakul-lampaan vastasyntyneistä tai vielä syntymättömistä karitsoista saatua pienikiharaista turkista kutsutaan krimiturkiksi. Tästä turkiksesta valmistetut hatut ovat olleet suosittuja eräillä alueilla, mutta eläinsuojelujärjestöt vastustavat niiden julmaa tuotantotapaa.
Aiheesta muualla

Kuvia tai muita tiedostoja aiheesta Karakul (lammas) Wikimedia Commonsissa
Hamid Karzai karakul-lakissaan.
Krimiturkista eli astrakaania kääntöturkissa 1920-luvulta.
Kaili

| Kaili (kiin>  凯里市, Kǎilǐ Shì) |
| --- | --- |
 Kaili
 Koordinaatit: 26°35′00″N, 107°58′30″E 
Valtio:  Kiina
Maakunta:  Guizhou
Autonominen prefektuuri:  Qiandongnan
Hallinto:  
 – Hallinnon tyyppi:  piirikuntatason kaupunki
Pinta-ala:  
 – Kokonaispinta-ala:  1 306,33 km²
Väkiluku (2010):  479 011
Aikavyöhyke:  UTC+8
Postinumero:  556000
Suuntanumero(t):  0855
Rekisterikilpi:  贵H
 
 www.kaili.gov.cn 
Infobox OKVirheellinen NIMI-arvo: 
Kaili (kiin. 凯里市, pinyin: Kǎilǐ Shì) on piirikuntatason kaupunki Kiinan Guizhoun maakunnassa. Se on Qiandongnanin miaojen ja dongien autonomisen prefektuurin päähallintopaikka. Kaupungin pinta-ala on 1 306 neliökilometriä ja väkiluku 479 011 (vuonna 2010). Kaupungin keskusta sijaitsee linnuntietä noin 135 kilometriä maakunnan pääkaupunki Guiyangista kaakkoon.
Hallinnollinen jako

Kaupunki jakauttuu seitsemään alipiiriin, yhdeksään suurkuntaan ja kahteen maalaiskuntaan.
Galleria

Kaupunkimaisemaa.
Tori.
Kailin linja-autoasema.
Katua Kailissa.
Aiheesta muualla

Kuvia tai muita tiedostoja aiheesta Kaili Wikimedia Commonsissa
Jääpallon Maakuntasarja 1947

| Jääpallon Maakuntasarja 1947 |
| --- | --- |
Joukkueiden määrä:  53
Nousseet joukkueet:  VTU, LaKi, K-Pojat, TPK ja OPaPo
Ylempi sarjataso:  Suomensarja
  ← 1946 :  1948 → 
Jääpallon Maakuntasarja 1947 oli kolmanneksi korkein sarjataso. Sarja pelattiin cup-kilpailuna. Osallistuvia joukkueita sarjassa oli 53, enemmän kuin koskaan aiemmin. Viisi joukkuetta nousi seuraavaksi kaudeksi Suomensarjaan. Kilpailu aloitettiin paikallisotteluilla ja sarjaa pelattiin välieriin asti, jolloin neljä nousijaa oli enää voittamattomina jäljellä. Välierissä pudonneet neljä joukkuetta ratkaisivat keskenään viidennen nousijan.
Maakuntasarja > 1. erä

| Joukkue #1 | Tulos | Joukkue #2 |  |
| --- | --- | --- | --- |
| Oulun Kärpät | 1-14 | Oulun Pallo-Pojat |  |
| IF Drott | 9-2 | Haapajärven Kiilat |  |
| Kokkolan Pallo-Veikot | 8-2 | KPK |  |
| Vaajakosken Tehtaitten Urheilijat | 19-0 | Jyväskylän Ahmat |  |
| Kuopion Palloseura | 4-3 | Kalevan Pallo |  |
| Joensuun Kalevaiset | 1-5 | Joensuun Maila-Pojat |  |
| Kotkan Jäntevä | 4-5 | Kotkan Pallo-Karhut |  |
| Kotkan Pallo-Karhut | 15-2 | Myllykosken Kilpa-Veikot  |  |
| Kouvolan Urheilijain Palloilijat | 2-0 | Kuusankosken Veto |  |
| Heinolan Maila-Pojat | 7-4 | IF Tor |  |
| Forssan Palloseura | 3-4 | Toijalan Pallo-Veikot |  |
| Nokian Urheilijat | 3-1 | Pirkkalan Pirkat |  |
| Pedot | 1-4 | Tammerfors Bollklubb | Pedot voittajaksi vastalauseen jälkeen. |
| Tampereen Palloilijat | 0-4 | Kissalan Pojat |  |
| Uudenkaupungin Pallo-46 | luov. | IFK Mariehamn |  |
| Salon Viesti | 2-4 | Turun Pallokerho |  |
| Porvoon Urheilijat | 7-5 (ja.) | Tolkis AIK |  |
| Arsenal | 1-0 | Pasilan Veikot |  |
| Riihimäen Palloseura | 5-4 | Yhdistyneitten Villatehtaitten Palloilijat |  |
| Kallion Palloseura | 5-1 | Hakaniemen Palloilijat |  |
| Simpeleen Urheilijat | 3-3 (ja.) | Lauritsalan Kisa |  |
| Lauritsalan Kisa | 5-2 | Simpeleen Urheilijat | Uusintaottelu |
Maakuntasarja > 2. erä

| Joukkue #1 | Tulos | Joukkue #2 |
| --- | --- | --- |
| Raahen Vesa | 1-11 | Oulun Pallo-Pojat |
| Tornion Pallo-Veikot | 10-2 | Kemin Palloseura |
| IF Drott | 4-5 | Kokkolan Pallo-Veikot |
| Jämsänkosken Ilves | 0-9 | Vaajakosken Tehtaitten Urheilijat |
| Savon Pallo | 4-3 | Kuopion Palloseura |
| Outokummun Partio | 3-5 | Joensuun Maila-Pojat |
| Lieksan Urheilijat | 10-0 | Nurmeksen Sepot |
| Kotkan Pallo-Karhut | 2-4 | Lauritsalan Kisa |
| Kouvolan Urheilijain Palloilijat | 3-1 | Heinolan Maila-Pojat |
| Toijalan Pallo-Veikot | 2-5 | Nokian Urheilijat |
| Kissalan Pojat | 10-3 | Pedot |
| Uudenkaupungin Pallo-46 | 2-3 | Turun Pallokerho |
| Karis Idrottsklubb | 3-5 | Hangö Bollklubb |
| KooPee | 3-12 | Porvoon Urheilijat |
| Riihimäen Palloseura | 3-1 | Arsenal |
| Oulunkylän Urheilijat | 1-6 | Kallion Palloseura |
Maakuntasarja > Neljännesvälierät

| Joukkue #1 | Tulos | Joukkue #2 |
| --- | --- | --- |
| Oulun Pallo-Pojat | 3-2 | Tornion Pallo-Veikot |
| Vaajakosken Tehtaitten Urheilijat | 9-4 | Kokkolan Pallo-Veikot |
| Lauritsalan Kisa | 5-0 | Savon Pallo |
| Joensuun Maila-Pojat | 5-2 | Lieksan Urheilijat |
| Kouvolan Urheilijain Palloilijat | 5-3 | Riihimäen Palloseura |
| Nokian Urheilijat | 0-7 | Kissalan Pojat |
| Turun Pallokerho | 13-0 | Hangö Bollklubb |
| Porvoon Urheilijat | 2-1 | Kallion Palloseura |
Maakuntasarja > Välierät

| Joukkue #1 | Tulos | Joukkue #2 |
| --- | --- | --- |
| Oulun Pallo-Pojat | 1-2 | Vaajakosken Tehtaitten Urheilijat |
| Lauritsalan Kisa | 2-0 | Joensuun Maila-Pojat |
| Kouvolan Urheilijain Palloilijat | 2-3 ja. | Kissalan Pojat |
| Turun Pallokerho | 4-1 | Porvoon Urheilijat |
Maakuntasarja > Kilpailu 5. sijasta

| Joukkue #1 | Tulos | Joukkue #2 |
| --- | --- | --- |
| Joensuun Maila-Pojat | 0-2 | Oulun Pallo-Pojat |
| Porvoon Urheilijat | 4-2 | Kouvolan Urheilijain Palloilijat |
| Oulun Pallo-Pojat | 6-2 ja. | Porvoon Urheilijat |
VTU, LaKi, K-Pojat, TPK ja OPaPo nousivat seuraavaksi kaudeksi Suomensarjaan.
Kapteeni Universumi

| Kapteeni Universumi |
| --- | --- |
 Kapteeni Universumi, Uni-Voiman ruumiillistuma universumissa
Luoja(t):  Bill Mantlo & Michael Golden
Kustantamo:  Marvel
Ensiesiintyminen:  Micronauts (vol. I) #8
Henkilötiedot
Oikea nimi:  Erilaisia
Status:  Aktiivinen
Edelliset ryhmäsidokset:  Ikuisuus, Hulk, Tohtori Outo, Daredevil, X-23, Gladiaattori, Hämähäkkimies, Hopeasurffari
Henkilöllisyydet:  Ikuisuuden Vartija, Kostava Enkeli
Voimat:  Yli-inhimilliset fyysiset voimat, nopeus ja kestävyys, haavoittumattomuus, energiaiskut, kyky lentää, materian manipulointi, yli-inhimilliset aistit
Kapteeni Universumi on Marvel-kustantamon supersankari, jonka loivat Bill Mantlo ja Michael Golden. Hahmo esiintyi ensimmäisen kerran Micronauts-lehden numerossa 8.
Historia

Mysteerinen Uni-Voima on ulottuvuuksienvälinen voimalähde, joka "riivaa" erilaisia yksilöitä (erään kerran kaksoset) kantajakseen uhkaavan vaaran koittaessa. Uni-Voima muuttaa kantajansa Kapteeni Universumiksi, joka hallitsee Uni-Voimaa suvereenisti. Kantaja säilyttää kuitenkin persoonallisuutensa ja ulkomuotonsa, vaikkakin Kapteeni Universumin puku asettuu yleensä kantajan päälle. Kapteeni Universumina kantajalla on yliluonnolliset fyysiset voimat, lentokyky, röntgenkatse, telekineesin hallinta, tarkentuneet aistit ja erityinen psyykkinen tietoisuus, joka varoittaa uhkaavasta vaarasta. Mikäli kantajalla jo on joitain edellä mainituista voimista, muuntaa Uni-Voima niiden voimatason huomattavasti suuremmaksi. Koska Uni-Voima omaa oman tahdon, se voi hylätä kantajansa mikäli näin tarpeellista (jos kantaja vaikkapa käyttää voimiaan varomattomasti tai rikollisiin toimiin).
Uni-Voima itsessään syntyy Enigma Voimasta, jonka tarkka alkuperä on salaisuus. Uskotaan kuitenkin, että voima liittyy jotenkin Mikrokosmokseen. Ensimmäinen ihminen, jonka Uni-Voima valitsi kantajakseen oli astronautti Ray Coffin. Vaikka Uni-Voima useimmiten ottaakin hallintaansa normaaleja, supervoimattomia ihmisiä, se on menneisyydessä ottanut haltuunsa sellaisia supervoimaisia henkilöitä kuten Daredevilin, Hulkin,Hämähäkkimiehen, Tohtori Oudon, Herra Fantastisen ja niin edelleen.
Koska Uni-Voiman energia on loputonta, se on usein ollut terroristijärjestöjen kuten AIM:sin, Psykomiehen, Tohtori Doomin ja jopa kansainvälisen vakoilulaitoksen, YPKVV:n kiinnostuksen ja haluamisen kohteena.
Historia > Kantajat

| Nimi | Oikea nimi | Ensimmäisen kerran kantajana | Muuta |
| --- | --- | --- | --- |
| Ray Coffin | Raymond Coffin | Micronauts #8 (1979) | Steve Coffinin isä |
| Steve Coffin | Steven Coffin | Marvel Spotlight #9 (1980) | Ray Coffinin poika |
| Claire Dodgson | Claire Dodgson | Marvel Spotlight #10 (1981) | Ann Stanfordin kaksoissisar |
| Ann Stanford | Ann Dodgson-Stanford | Marvel Spotlight #10 (1981) | Claire Dodgson kaksoissisar |
| Monty Walsh | Montgomery Walsh | Marvel Spotlight #11 (1981) |  |
| Komentaja Arcturus Rann | Arcturus Rann | Micronauts #35 (1981) |  |
| Tohtori Outo | Stephen Strange | Micronauts #35 (1981) |  |
| Hulk | Robert Bruce Banner | Incredible Hulk Annual #10 (1981)/Captain Universe/Hulk #1 (2006) |  |
| Nimeämätön naispuolinen hahmo | ?? | Marvel Super-Heroes Contest of Champions #1 (1982) |  |
| Delayne Masters | Delayne Masters | Marvel Fanfare #25 (1986) |  |
| Evan Swann | Evan Swann | Web of Spider-Man Annual #5 (1989) |  |
| Hämähäkkimies | Peter Parker | Spectacular Spider-Man #158 (1989) | Tämä tarina nähtiin Suomessakin. |
| Little Eddie | Edward Price | Web of Spider-Man Annual #6 (1990) |  |
Casey (koira): 
| L'Matto |  | Guardians of the Galaxy #30 (1990) |  |
| Jeff Christiansen | Jeffrey Steven Christiansen | Quasar #20 (1991) (maininta) X-Men/Captain Universe: Sleeping Giants #1 (1994) (varsinainen esiintyminen) |  |
| Elijah Jackson | Elijah Jackson | Marvel Comics Presents #148 (1994) |  |
| Roland Taylor | Roland Taylor | Cosmic Powers Unlimited #5 (1996) |  |
| Ted Simmons | Theodore Simmons | Amazing Fantasy vol. 2 #13 |  |
| Tohtori Gilbert Wiles | Gilbert Wiles | Captain Universe/Hulk #1 (2006) |  |
| Daredevil | Matthew Murdock | Captain Universe/Daredevil #1 (2006) |  |
| X-23 | Laura Kinney | Captain Universe/X-23 #1 (2006) |  |
| Näkymätön Nainen | Susan Storm-Richards | Captain Universe/Invisible Woman #1 (2006) |  |
| Gladiaattori | Kallark | Captain Universe/Invisible Woman #1 (2006) |  |
| Krosakis |  | Captain Universe/Silver Surfer #1 (2006) |  |
| Hopeasurffari | Norrin Radd | Captain Universe/Silver Surfer #1 (2006) |  |
| Gabriel Vargas | Gabriel Vargas | Captain Universe/Silver Surfer #1 (2006) |  |
Kartiska (Rautalampi)

| Kartiska |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°31′59″N, 26°51′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  Karstikanpuro Pieni-Myhiin 
Järvinumero:  14.718.1.027
Mittaustietoja
Pinnankorkeus:  115,7 m  
Pituus:  350 m  
Leveys:  280 m  
Rantaviiva:  1,086 km  
Pinta-ala:  3,185 ha  
Suurin syvyys:  6,6 m  
Saaria:  ei saaria 
 fiKartiska 
Kartiska  on Pohjois-Savossa Rautalammilla  Hankamäen lähellä sijaitseva järvi.
Maantietoa

Järvi on 350 metriä pitkä, 280 metriä leveä, ja sen pinta-ala on 3,2 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Järven vedenpinnan korkeus on 115,7 metriä mpy.
Karnali (joki)

| Karnali |
| --- | --- |
 Karnalin laaksoa Nepalissa.
Alkulähde:  Mapchachungon jäätikkö
Laskupaikka:  Revelganj, Bihar
Maat:  Kiina, Nepal, Intia
Pituus:  1 080 km
Alkulähteen korkeus:  4 800  m
Virtaama:  2 990 m³/s
Valuma-alue:  127 950 km²
 Karnali (kuvassa Ghaghara) on Gangesin sivujoki
Karnali (nepaliksi कर्णाली , Karṇālī, Intiassa Ghaghara, hindiksi घाघरा, Ghāgharā, Tiibetissä Mapcha Tsangpo, tiibetiksi རྨ་བྱ་གཙང་པོ, Rma-bya gtsang-po/Mabja Zangbo, kiin.: 加格拉河; pinyin: Jiāgélā hé) on Tiibetistä alkunsa saava Gangesin vasemmanpuoleinen sivujoki. Karnali on Nepalin pisin joki (507 km), virtaamaltaan Gangesin suurin sivujoki, ja Jamunan jälkeen Gangesin pisin sivujoki.
Karnalin lähteet ovat Tiibetin ylängöllä Himalajan pohjoispuolellaa, ja se laskee Nepalin halki Intiaan, missä se yhtyy Shardajokeen Brahmaghatissa Uttar Pradeshin osavaltiossa. Tämän jälkeen joki tunnetaan Ghagharana, ja se laskee Gangesiin Revelganjissa Biharin osavaltiossa. Joenvarren kaupungeista tärkein on Ayodhya Intiassa.
Reitti

Karnali saa alkunsa Mapchachungon jäätiköiltä Tiibetistä, läheltä Manasarowarjärveä. Se virtaa etelään halki eräiden Nepalin syrjäisimpien seutujen lävitse. 202 km pituinen Seti yhtyy Karnaliin Dotin piirikunnassa. Toinen sivujoki, 264 km pituinen Bheri, joka saa alkunsa Dhaulagirin seudulta, yhtyy Karnaliin Kuineghatin lähellä Surkhetin piirikunnassa.
Kulkiessaan etelään halki Siwalikvuorten, joki jakautuu kahtia itäiseen Geruwa- ja läntiseen Kaurialajokeen, jotka yhtyvät Intian rajan eteläpuolella lähellä Chisapania. Se virtaa kaakkoon Uttar Pradeshin ja Biharin läpi kunnes se kohtaa Gangesin Revelganjissa, Chapran lounaispuolella.
Reitti > Valuma-alue

Karnalin laakso on Dhaulagirin ja Nanda Devin vuoristojen välissä. Sen valuma-alue on 127 950 km2, josta 55 % on Nepalin ja 45 % Intian puolella. Karnalin kokonaisvirtaama on 94 400 miljoonaa m3/a.
Luonto

Bardian kansallispuisto sijaitsee Karnalin jokilaaksossa Nepalissa. Puistossa on kaksi intiannorsujen laumaa, ja siellä on myös useita kaurislajeja, gaureja, nilgauantilooppeja ja himalajantareja.
Karnalijoessa elää myös uhanalaisia suokrokotiileja, gaviaaleja ja harvinaisia gangesindelfiinejä.
Jim J. Bullock

James Jackson "Jim" Bullock eli JM J. Bullock (s. 9. helmikuuta 1955, Casper, Wyoming) on yhdysvaltalainen näyttelijä.
Bullock tuli tunnetuksi 1980-luvulla, jolloin hän sai roolin sarjasta Too Close for Comfort. Hän esiintyi usein myös John Davidsonin Hollywood Squares -televisiokomediassa ja -pelishow'ssa (1986–1989). Lisäksi hänellä oli vuosina 1989–1990 rooli suositussa televisiosarjassa Alf.
Bullock esitti Mister Monroeta sarjassa Ned's Declassified School Survival Guide vuosina 2004–2007. Hän on avoimesti homoseksuaalinen. Hän ilmoitti vuonna 1995 kärsineensä HIV-tartunnasta jo vuodesta 1985.
Jysk

| JYSK A/S |
| --- | --- |

Tunnuslause:  A great offer for everyone (englanniksi)
Yritysmuoto:  osakeyhtiö
Perustettu:  2. huhtikuuta 1979  Aarhus, Keski-Jyllannin alue, Tanska
Perustaja:  Lars Larsen
Kotipaikka:   Brabrand, Tanska
Toiminta-alue:  maailmanlaajuinen
Toimiala:  vähittäiskauppa
Liikevaihto:  3,12 miljardia €
Henkilöstö:  21 000 (2016)
Kotisivu:  https://jysk.fi
Infobox OKVirheellinen NIMI-arvo: 
JYSK on tanskalainen kodin sisustuksen vähittäisketju, joka myy patjoja, huonekaluja ja sisustustuotteita.
JYSK on Tanskan suurin kansainvälisesti toimiva myymäläketju. Yhtiöllä on noin 3 300 myymälää 48 maassa. JYSKin perustaja Lars Larsen avasi ketjun ensimmäisen myymälän 2. huhtikuuta 1979 Tanskan Aarhusissa.
Jyskin logossa on hanhi.
Historia > 1979–1989

1979: 2. huhtikuuta maailman ensimmäinen Jysk Sengetøslager avaa ovensa Aarhusissa.
1980: Firman ensimmäinen mainoskampanja alkaa.
1984: Saksan ensimmäinen Jysk avataan.
1984: Jysk laajenee Grönlantiin.
1986: Jysk laajenee Färsaarille.
1987: Jysk laajenee Islannin Kópavoguriin.
Historia > 1990–1999

1995: Jysk laajenee Suomeen.
1998: Lars Larsen juhlii 50-vuotispäiviänsä avaamalla 500:nnen Jyskin.
Historia > 2000–2009

2001: Tanskan, Ruotsin ja Suomen myymälät vaihtavat nimensä pois Jysk Sengetøjslagerista, Jysk Bäddlagerista ja Jysk Vuodevarastosta Jyskiksi.
2004: Jyskin 25-vuotissyntymäpäivät. Juhlan kunniaksi Lars Larsen lähettää yhteensä 2,4 miljoonaa kappaletta omaelämäkertaansa Tanskaan – yhden jokaista kotitaloutta kohti.
2006: Lars Larsenin mukaan nimetään katu Tanskan Uldumissa.
2008: Jysk Nordic avaa Pohjois-Euroopan suurimman varaston Keski-Jutanmaalla. Varaston pinta-ala on 64 000 neliömetriä.
2009: Jysk laajenee Isoon-Britanniaan avaamalla neljä myymälää: yhden Mansfieldissä, yhden Lincolnissa, yhden Blackburnissa ja yhden Yorkissa.